LA PEL·LÍCULA EL NIÑO TANCA EL CICLE DEDICAT ALS GOYA
Sin fecha

El diumenge 26 d’abril, a les 18.00 hores, en el Centre Sociocultural, l’Associació d’Amics del Cinema Clàssic tanca el seu cicle dedicat als Goya del cinema espanyol amb la projecció de ‘El niño’ en el Centre Sociocultural.

El film és un trepidant thriller ambientat en el submón del tràfic de drogues en l’estret de Gibraltar en la qual dos joves, El Niño i El Compi, volen iniciar-se en el món del narcotràfic. Risc, emocions i molts diners per a qui siga capaç de recórrer aqueixa distància en una llanxa carregada d’haixix que vola sobre les ones. Jesús i Eva són dos agents de la Policia Antidroga que porten anys tractant de demostrar que la ruta de l’haixix és una de les principals vies de penetració de la cocaïna a Europa. El seu objectiu és ‘l’Anglés’, l’home que mou els fils des de Gibraltar, que és la base d’operacions. La creixent violència dels advertiments que reben els indica que van per bon camí. La destinació d’aquests personatges, fora i dins de la llei, acaba per creuar-se.